ข้อบังคับคณะกรรมการมาตรวิทยาแห่งชาติข้อบังคับคณะกรรมการมาตรวิทยาแห่งชาติว่าด้วย การบริหารงานบุคคลพ.ศ. ๒๕๔๒[๑] อาศัยอำนาจตามความในมาตรา ๕ (๕)แห่งพระราชบัญญัติพัฒนาระบบมาตรวิทยาแห่งชาติ พ.ศ. ๒๕๔๐คณะกรรมการมาตรวิทยาแห่งชาติ จึงเห็นสมควรออกข้อบังคับว่าด้วยการบริหารงานบุคคลไว้ดังต่อไปนี้ข้อ ๑ ข้อบังคับนี้เรียกว่า ข้อบังคับคณะกรรมการมาตรวิทยาแห่งชาติ ว่าด้วยการบริหารงานบุคคล พ.ศ. ๒๕๔๒ข้อ ๒ข้อบังคับนี้ให้ใช้บังคับตั้งแต่วันถัดจากวันประกาศเป็นต้นไปข้อ ๓ ในข้อบังคับนี้คณะกรรมการ หมายความว่า คณะกรรมการมาตรวิทยาแห่งชาติสถาบัน หมายความว่า สถาบันมาตรวิทยาแห่งชาติผู้อำนวยการ หมายความว่า ผู้อำนวยการสถาบันมาตรวิทยาแห่งชาติพนักงาน หมายความว่า พนักงานของสถาบันมาตรวิทยาแห่งชาติซึ่งได้รับอนุมัติทำสัญญาปฏิบัติงานและแต่งตั้งเป็นพนักงานปฏิบัติงานเต็มเวลาลูกจ้าง หมายความว่า บุคคลซึ่งสถาบันได้ว่าจ้างให้ปฏิบัติงานในงานใดงานหนึ่งของสถาบันโดยมีกำหนดระยะเวลาว่าจ้างที่มีวันเริ่มต้นและวันสิ้นสุดที่แน่นอนกองทุนเงินสวัสดิการ หมายความว่ากองทุนเงินสวัสดิการพนักงานและลูกจ้างของสถาบันเงินเดือน หมายความว่า เงินที่สถาบันจ่ายให้พนักงานหรือลูกจ้างตามอัตราตำแหน่งและอัตราเงินเดือนของสถาบันเป็นรายเดือนเพื่อตอบแทนการทำงานของพนักงานหรือลูกจ้าง รวมถึงเงินเพิ่มพิเศษสำหรับการสู้รบด้วยแต่ไม่รวมเงินตอบแทนในลักษณะค่าล่วงเวลา เบี้ยประชุมกรรมการ เบี้ยประชุมอนุกรรมการเบี้ยเลี้ยงหรือประโยชน์อย่างอื่นเงินกองทุนสำรองเลี้ยงชีพ หมายความว่าเงินที่สถาบันจ่ายสมทบและพนักงานจ่ายสะสมเข้ากองทุนทุกเดือนโดยให้ผู้จัดการกองทุนที่ได้รับอนุญาตจากกระทรวงการคลังบริหารและจ่ายคืนให้แก่พนักงานเมื่อออกจากงานโดยจ่ายให้คราวเดียวตามเงื่อนไขข้อบังคับกองทุนสำรองเลี้ยงชีพของสถาบันเงินสวัสดิการ หมายความว่า เงินที่สถาบันจ่ายให้แก่พนักงาน ลูกจ้างหรือผู้ที่มีสิทธิในส่วนที่เกี่ยวกับสวัสดิการพนักงานและลูกจ้างของสถาบันทายาท หมายความว่า บุตร บุตรบุญธรรม คู่สมรส บิดามารดาหรือผู้ที่พนักงานหรือลูกจ้างระบุให้เป็นผู้รับเงินตามข้อบังคับนี้บุคคลในครอบครัวของพนักงานหรือลูกจ้าง หมายความว่า(๑) บุตรชอบด้วยกฎหมายของพนักงานหรือลูกจ้างซึ่งยังไม่บรรลุนิติภาวะ หรือบรรลุนิติภาวะแล้วแต่กำลังศึกษาอยู่ในระดับอุดมศึกษาหรือเทียบเท่าและไม่มีรายได้เป็นของตนบุตรที่สมรสแล้ว และบุตรบุญธรรม แต่ไม่รวมถึงบุตรที่พนักงานหรือลูกจ้างได้ยกให้เป็นบุตรบุญธรรมของผู้อื่น(๒) คู่สมรสโดยชอบด้วยกฎหมายของพนักงานหรือลูกจ้าง(๓) บิดามารดาของพนักงานหรือลูกจ้าง(๔) บุตร คู่สมรส และบิดามารดา ตาม (๑) (๒) และ (๓)ต้องมีหลักฐานปรากฏในทะเบียนประวัติของพนักงานหรือลูกจ้าง ซึ่งเก็บไว้ที่สถาบันหมวด ๑นโยบายการบริหารงานบุคคล ข้อ ๔สถาบันให้ความสำคัญกับพนักงานในฐานะเป็นทรัพยากรที่มีค่าสูงสุดขององค์กรและมีนโยบายให้โอกาสพนักงานในการพัฒนาตน เพื่อสามารถสร้างคุณูปการสูงสุดต่อองค์กรหมวด ๒บททั่วไป ข้อ ๕ ผู้ที่ได้รับการบรรจุและแต่งตั้งเป็นพนักงานหรือลูกจ้างของสถาบันต้องมีคุณสมบัติทั่วไปต่อไปนี้(๑)มีสัญชาติไทย(๒)มีอายุไม่ต่ำกว่า ๑๘ ปี และไม่เกิน ๖๐ ปี(๓)ไม่เป็นผู้ดำรงตำแหน่งทางการเมือง กรรมการ หรือเจ้าหน้าที่ในพรรคการเมือง(๔)ไม่เป็นผู้มีความประพฤติเสื่อมเสียหรือบกพร่องในศีลธรรมอันดี(๕)ไม่เป็นคนไร้ความสามารถหรือสติฟั่นเฟือนไม่สมประกอบหรือมีกายหรือจิตใจไม่เหมาะสมที่จะปฏิบัติหน้าที่ได้(๖)ไม่เป็นผู้อยู่ระหว่างถูกพักงาน พักราชการหรือสั่งให้หยุดงานเป็นการชั่วคราวในลักษณะเดียวกับพักงานหรือพักราชการ(๗)ไม่เป็นผู้เคยได้รับโทษจำคุก โดยคำพิพากษาถึงที่สุดให้จำคุกเว้นแต่เป็นโทษสำหรับความผิดที่ได้กระทำโดยประมาท หรือความผิดลหุโทษ(๘)ไม่เป็นผู้เคยถูกลงโทษ ไล่ออก ปลดออก หรือให้ออกจากราชการ รัฐวิสาหกิจหรือหน่วยงานอื่น เพราะกระทำผิดวินัยในกรณีที่มีเหตุผลและความจำเป็น และเพื่อประโยชน์ของสถาบันผู้อำนวยการ อาจพิจารณาให้บรรจุแต่งตั้งพนักงานและลูกจ้างที่ขาดคุณสมบัติตาม (๑)หรือ (๒) ได้โดยได้รับความเห็นชอบจากคณะกรรมการข้อ ๖ผู้สมัครเป็นพนักงานหรือลูกจ้างต้องยื่นใบสมัครตามแบบที่กำหนดไว้พร้อมด้วยหนังสือรับรองของแพทย์แผนปัจจุบันชั้นหนึ่งสาขาเวชกรรม ซึ่งรับรองว่าผู้สมัครเป็นผู้มีสุขภาพอนามัยสมบูรณ์ข้อ ๗ให้ผู้อำนวยการจัดให้มีระเบียบเกี่ยวกับวันทำงาน เวลาทำงานปกติ เวลาพักวันหยุดประจำสัปดาห์ วันหยุดตามประเพณี และวันหยุดพักผ่อนประจำปีโดยให้คำนึงถึงธรรมเนียมปฏิบัติของงานธุรกิจอุตสาหกรรมและ/หรือราชการข้อ ๘ เพื่อประโยชน์ในการบริหารงานบุคคลสถาบันอาจจัดให้มีระบบสวัสดิการ เงินตอบแทนในลักษณะต่างๆนอกเหนือที่กำหนดไว้ในหมวด ๔แก่พนักงานและลูกจ้างตามความจำเป็นและความเหมาะสม ทั้งนี้หลักเกณฑ์และวิธีการเกี่ยวกับการจัดสวัสดิการ เงินตอบแทน ดังกล่าว ให้สถาบันกำหนดหมวด ๓การกำหนดตำแหน่ง การบรรจุการแต่งตั้งอัตราเงินเดือนและการประเมินผลงาน ข้อ ๙ ตำแหน่งของพนักงานและลูกจ้างของสถาบัน มี๓ ประเภท(ก)ตำแหน่งบริหาร ประกอบด้วย๑.บริหารระดับสูง๑.๑ผู้อำนวยการ๑.๒รองผู้อำนวยการ๑.๓ ผู้ช่วยอำนวยการ๒.บริหารระดับกลาง๒.๑หัวหน้าฝ่าย๒.๒ผู้จัดการฝ่าย๒.๓ผู้ตรวจสอบภายใน๒.๔ผู้ช่วยหัวหน้าฝ่าย๒.๕ผู้ช่วยผู้จัดการฝ่าย๓.บริหารระดับต้น๓.๑หัวหน้าห้องปฏิบัติการ๓.๒หัวหน้าส่วน๓.๓ผู้ช่วยหัวหน้าห้องปฏิบัติการ๓.๔ผู้ช่วยหัวหน้าส่วน(ข)ตำแหน่งวิชาการ ประกอบด้วย๑. สายวิชาการได้แก่ นักมาตรวิทยา๒.สายวิเคราะห์ ได้แก่ นักวิเคราะห์โครงการ นักวิเคราะห์เชิงธุรกิจนักวิเคราะห์นโยบายและแผน๓. สายเทคนิค ได้แก่ วิศวกร พนักงานระบบงานคอมพิวเตอร์(ค)ตำแหน่งปฏิบัติการ ประกอบด้วย๑.ปฏิบัติการช่วยงานวิชาการ ได้แก่ ผู้ช่วยนักมาตรวิทยา๒.ปฏิบัติการช่วยเทคนิค ได้แก่ พนักงานห้องปฏิบัติการ/ช่างเทคนิค๓.ปฏิบัติการทั่วไป ได้แก่ เลขานุการ นิติกร พนักงานวิเทศสัมพันธ์พนักงานสารสนเทศ พนักงานประชาสัมพันธ์ พนักงานบริหารงานบุคคล พนักงานการเงินและบัญชีพนักงานธุรการ พนักงานพัสดุ พนักงานรับส่งเอกสาร พนักงานขับรถข้อ ๑๐อัตราเงินเดือนของผู้อำนวยการให้เป็นไปตามที่คณะกรรมการกำหนดอัตราเงินเดือนของพนักงานและลูกจ้างของสถาบันนอกเหนือจากวรรคหนึ่งให้เป็นไปตามบัญชีอัตราเงินเดือนแนบท้ายข้อบังคับคณะกรรมการมาตรวิทยาแห่งชาติว่าด้วย การเลื่อนเงินเดือนของพนักงาน พ.ศ. ๒๕๔๒ถ้าปรากฏว่า ค่าครองชีพสูงขึ้นหรือบัญชีอัตราเงินเดือนที่ใช้อยู่ไม่เหมาะสมให้มีการปรับบัญชีอัตราเงินเดือนให้เหมาะสม โดยได้รับการอนุมัติจากคณะกรรมการข้อ ๑๑ พนักงานและลูกจ้างอาจได้รับเงินเพิ่มค่าครองชีพตามภาวะเศรษฐกิจเงินเพิ่มพิเศษประจำตำแหน่งหรือเงินเพิ่มพิเศษอย่างอื่นตามหลักเกณฑ์และวิธีการที่สถาบันกำหนดข้อ ๑๒ พนักงานและลูกจ้างจะมีตำแหน่งใดระดับตำแหน่งใด ประเภทใด จำนวนเท่าใด อยู่ในหน่วยงานใดและจะต้องใช้คุณสมบัติเฉพาะสำหรับตำแหน่งอย่างใดให้ผู้อำนวยการกำหนดโดยให้สอดคล้องกับแผนแม่บทการพัฒนาระบบมาตรวิทยาแห่งชาติให้สถาบันจัดทำมาตรฐานกำหนดตำแหน่งพนักงานและลูกจ้างไว้เป็นบรรทัดฐานทุกตำแหน่งในมาตรฐานกำหนดตำแหน่งให้แสดงกรอบอัตราเงินเดือนของตำแหน่งไว้ด้วยในกรณีที่มีเหตุผลและความจำเป็น ผู้อำนวยการอาจอนุมัติให้บรรจุและแต่งตั้งพนักงานและลูกจ้างที่มีคุณสมบัติเฉพาะต่างไปจากที่กำหนดให้โดยให้แจ้งคณะกรรมการทราบข้อ ๑๓ การบรรจุบุคคลเข้าเป็นพนักงานหรือลูกจ้างให้บรรจุและแต่งตั้งจากผู้ที่ผ่านการสรรหาและคัดเลือกตามหลักเกณฑ์และเงื่อนไขที่ผู้อำนวยการกำหนดข้อ ๑๔ให้ผู้อำนวยการมีอำนาจบรรจุแต่งตั้งและกำหนดเงินเดือนพนักงานตั้งแต่ระดับรองผู้อำนวยการลงมาตามหลักเกณฑ์และเงื่อนไขของสถาบันสำหรับตำแหน่งรองผู้อำนวยการ ให้ผู้อำนวยการรายงานคณะกรรมการเพื่อให้ความเห็นชอบสำหรับการแต่งตั้งให้ออก ปลดออก ตำแหน่ง ผู้ตรวจสอบภายใน ให้ผู้อำนวยการโดยความเห็นของคณะกรรมการตรวจสอบ เสนอคณะกรรมการมาตรวิทยาแห่งชาติเพื่อให้ความเห็นชอบ[๒]ข้อ ๑๕ให้ผู้อำนวยการทำสัญญาการปฏิบัติงานกับผู้ผ่านกระบวนการสรรหาและคัดเลือกตามข้อ๑๓ ผู้ใดปฏิบัติงานครบถ้วนตามเงื่อนไขที่กำหนดในสัญญาและผ่านการประเมินตามหลักเกณฑ์และวิธีการที่สถาบันกำหนดจึงจะได้รับการบรรจุเป็นพนักงานหรือลูกจ้างต่อไปการทดลองปฏิบัติงานและเงื่อนไขต่างๆ ในการปฏิบัติงานให้ผู้อำนวยการกำหนดในสัญญาตามความจำเป็นและเหมาะสมข้อ ๑๖หน่วยงานใดในสถาบันมีเหตุและความจำเป็นที่จะบรรจุและแต่งตั้งบุคคลที่มีความรู้ความสามารถประสบการณ์หรือความชำนาญงาน เข้าเป็นพนักงานหรือลูกจ้างของสถาบันให้ผู้อำนวยการพิจารณาอนุมัติให้บรรจุและกำหนดตำแหน่งที่จะแต่งตั้งและเงินเดือนที่จะได้รับตามหลักเกณฑ์และวิธีการของสถาบันข้อ ๑๗ พนักงานหรือลูกจ้างผู้ใด พ้นจากตำแหน่งและอออกจากงานไปแล้วและไม่ใช่กรณีออกจากงานเพราะกระทำผิดวินัย ถ้าสมัครเข้าทำงานใหม่และสถาบันต้องการจะรับผู้นั้นเข้าเป็นพนักงานหรือลูกจ้างให้ผู้อำนวยการสั่งบรรจุและแต่งตั้งให้ดำรงตำแหน่งและรับเงินเดือนตามหลักเกณฑ์และวิธีการของสถาบันข้อ ๑๘ ถ้าตำแหน่งพนักงานหรือลูกจ้างว่างลงหรือผู้ดำรงตำแหน่งไม่สามารถปฏิบัติหน้าที่ได้และเป็นกรณีที่ไม่ได้บัญญัติไว้ในพระราชบัญญัติพัฒนาระบบมาตรวิทยาแห่งชาติ พ.ศ.๒๕๔๐ให้ผู้อำนวยการสั่งให้พนักงานหรือลูกจ้างของสถาบันที่เห็นสมควรรักษาการในตำแหน่งนั้นชั่วคราวได้ผู้รักษาการในตำแหน่งตามวรรคหนึ่งให้มีอำนาจหน้าที่ตามตำแหน่งที่รักษาการนั้น ในกรณีที่มีกฎหมาย ระเบียบข้อบังคับอื่น แต่งตั้งให้ผู้ดำรงตำแหน่งนั้นๆเป็นกรรมการหรือให้มีอำนาจหน้าที่อย่างใดให้ผู้รักษาการในตำแหน่งทำหน้าที่กรรมการหรือมีอำนาจหน้าที่อย่างนั้นในระหว่างรักษาการในตำแหน่งแล้วแต่กรณีข้อ ๑๙การเลื่อนตำแหน่งและการขึ้นเงินเดือนพนักงานและลูกจ้างของสถาบันให้เป็นไปตามหลักเกณฑ์และวิธีการที่คณะกรรมการกำหนดข้อ ๒๐สัญญาการปฏิบัติงานมีระยะเวลาและต้องมีการประเมินผลการปฏิบัติงาน ทั้งนี้เพื่อใช้เป็นข้อมูลในการต่อสัญญา การเลื่อนตำแหน่ง หรือการเลื่อนขั้นเงินเดือนทั้งนี้ ตามหลักเกณฑ์และวิธีการที่สถาบันกำหนดหมวด ๔การสงเคราะห์ และสวัสดิการ ส่วนที่ ๑การสวัสดิการพนักงานและลูกจ้างของสถาบัน ข้อ ๒๑ให้สถาบันจัดให้มีการสวัสดิการแก่พนักงานและลูกจ้าง ตามกำลังความสามารถของสถาบันการสวัสดิการ ได้แก่(๑)การประกันสุขภาพ(๒)การรักษาพยาบาล(๓)กองทุนสำรองเลี้ยงชีพ(๔)การเงินช่วยเหลือการศึกษาบุตร(๕)การเงินค่าทดแทนในกรณีประสบอันตรายในระหว่างการปฏิบัติงาน(๖)การเงินช่วยเหลือในกรณีถึงแก่ความตายหรือทุพพลภาพอันเนื่องมาจากการปฏิบัติงานหรือสืบเนื่องมาจากการปฏิบัติงาน(๗)การเงินสงเคราะห์เพื่อที่อยู่อาศัย(๘)สหกรณ์ออมทรัพย์(๙)การเงินช่วยเหลือการจัดการศพ(๑๐) อื่นๆตามความเหมาะสมข้อ ๒๒ พนักงานและลูกจ้างเป็นผู้มีสิทธิได้รับการสวัสดิการตามข้อบังคับนี้ระเบียบ หลักเกณฑ์หรือคำสั่งเกี่ยวกับการสวัสดิการและสิทธิได้รับการสวัสดิการตามวรรคแรกให้เป็นไปตามที่สถาบันกำหนดห้ามมิให้จ่ายเงินตอบแทนที่จัดอยู่ในระบบสวัสดิการแก่พนักงานหรือลูกจ้างของสถาบันซึ่งออกจากสถาบันเพราะกระทำผิดวินัยร้ายแรงส่วนที่ ๒กองทุนเงินสวัสดิการพนักงานและลูกจ้างของสถาบัน ข้อ ๒๓ ให้สถาบันจัดตั้งกองทุนขึ้นกองทุนหนึ่งเรียกว่า กองทุนเงินสวัสดิการสถาบันมาตรวิทยาแห่งชาติโดยแยกบัญชีต่างหากจากบัญชีการเงินของสถาบันตามระเบียบคณะกรรมการมาตรวิทยาแห่งชาติว่าด้วย การเงิน การบัญชี และการงบประมาณ พ.ศ. ๒๕๔๒ข้อ ๒๔กองทุนเงินสวัสดิการสถาบันมาตรวิทยาลัยแห่งชาติ ประกอบด้วย(๑)เงินประเดิมที่สถาบันจ่ายสมทบเข้ากองทุนเงินสวัสดิการ(๒)เงินงบประมาณรายจ่ายประจำปีของสถาบันที่จัดไว้เพื่อเป็นเงินสวัสดิการพนักงานและลูกจ้างตามข้อ ๒๑ แห่งข้อบังคับนี้(๓) เงินของสถาบันที่ได้รับอนุมัติจากคณะกรรมการเพื่อจัดให้เป็นเงินสวัสดิการพนักงานและลูกจ้างของสถาบันหรือเงินสมทบที่สถาบันจ่ายให้ เพื่อสมทบเข้ากองทุนเงินสวัสดิการ(๔) ดอกผลหรือรายได้ หรือประโยชน์อื่นใด อันเกิดจากกองทุนเงินสวัสดิการ(๕)เงินหรือทรัพย์สินที่มีผู้อุทิศให้หรือเงินสวัสดิการที่ผู้มีสิทธิจะได้รับแต่มิได้ใช้สิทธินั้นส่วนที่ ๓การบริหารการเงินและการลงทุนหาผลประโยชน์ ข้อ ๒๕ เพื่อประโยชน์ในการบริหารการเงินให้สถาบันฝากเงิน ณ ธนาคารที่มีความมั่นคงหรือมีหลักประกันในนาม กองทุนเงินสวัสดิการสถาบันมาตรวิทยาแห่งชาติได้ตามความจำเป็นและความเหมาะสมการเบิกจ่ายเงินสวัสดิการแก่พนักงานและลูกจ้างให้เบิกจ่ายตามหลักเกณฑ์และวิธีการเบิกจ่ายที่กำหนดไว้ในส่วนที่ ๔แห่งข้อบังคับนี้ข้อ ๒๖ให้สถาบันนำเงินกองทุนสวัสดิการไปลงทุนหารายได้หรือผลประโยชน์ตามจำนวนและระยะเวลาที่เห็นสมควร ดังต่อไปนี้(๑)ซื้อพันธบัตรรัฐบาล หรือหุ้นกู้ของรัฐวิสาหกิจ(๒)ซื้อตั๋วเงินคลัง(๓)นำฝากธนาคารที่มีความมั่นคงหรือมีหลักประกัน(๔)ซื้อตั๋วสัญญาใช้เงินจากสถาบันการเงินของรัฐ หรือของเอกชนที่มีฐานะมั่นคงโดยมีธนาคารอาวัลรายได้หรือผลประโยชน์ที่ได้จากการกระทำในวรรคแรกให้นำเข้าสมทบในกองทุนเงินสวัสดิการในทันทีที่ได้รับรายได้หรือประโยชน์นั้น ทั้งนี้อย่างช้าต้องไม่เกินในวันทำการถัดไปรายได้หรือประโยชน์อื่นใดที่เกิดจากการนำเงินกองทุนสวัสดิการไปลงทุนแสวงหารายได้หรือประโยชน์นั้นไม่สามารถนำไปใช้จ่ายเพื่อการใดการหนึ่งได้ก่อนนำเข้าสมทบในกองทุนเงินสวัสดิการข้อ ๒๗ กองทุนเงินสวัสดิการตามข้อ ๒๔ไม่สามารถนำไปใช้จ่ายเพื่อการใดการหนึ่งก่อนนำเข้าบัญชีเงินฝากตามข้อ ๒๕แห่งข้อบังคับนี้ข้อ ๒๘ให้ส่วนการคลังของสถาบันเป็นผู้รับผิดขอบดำเนินการในการฝากและถอนเงินจากกองทุนเงินสวัสดิการตามที่ได้รับอนุมัติจากผู้อำนวยการส่วนที่ ๔หลักเกณฑ์และวิธีการเบิกจ่ายเงินแก่ผู้มีสิทธิ ข้อ ๒๙ การเบิกจ่ายเงินสวัสดิการให้เบิกจ่ายจากกองทุนเงินสวัสดิการให้พนักงานหรือลูกจ้างผู้มีสิทธิได้รับการสวัสดิการ ยื่นคำขอรับเงินตามแบบที่สถาบันกำหนดต่อผู้บังคับบัญชาต้นสังกัดของพนักงานหรือลูกจ้างได้ตั้งแต่วันที่มีสิทธิในกรณีที่พนักงานหรือลูกจ้างผู้มีสิทธิรับเงินสวัสดิการตามวรรคแรกตายหรือมีเหตุจำเป็นอื่นใดอันเป็นผลให้ไม่สามารถยื่นคำขอรับเงินสวัสดิการได้ให้บุคคลในครอบครัวของพนักงานหรือลูกจ้าง หรือทายาทแล้วแต่กรณียื่นคำขอรับเงินตามแบบที่สถาบันกำหนดต่อผู้บังคับบัญชาต้นสังกัดของพนักงานหรือลูกจ้างได้ตั้งแต่วันที่มีสิทธิข้อ ๓๐ ระเบียบ หลักเกณฑ์หรือคำสั่งเกี่ยวกับการเบิกจ่ายหรือการใช้เงินจากกองทุนเงินสวัสดิการให้สถาบันเป็นผู้กำหนดข้อ ๓๑เมื่อผู้มีสิทธิจะได้รับเงินสวัสดิการตามข้อ ๒๙ได้ยื่นคำขอรับเงินเป็นที่เรียบร้อยแล้วให้ผู้อำนวยการหรือผู้ที่ผู้อำนวยการมอบหมายเป็นผู้มีอำนาจพิจารณาอนุมัติการเบิกจ่ายเงินข้อ ๓๒ พนักงานหรือลูกจ้าง ผู้มีสิทธิ ตามข้อ ๒๒แห่งข้อบังคับนี้ผู้หนึ่งผู้ใดใช้สิทธิตามข้อบังคับนี้โดยทุจริตนอกจากจะรับโทษทางวินัยแล้วให้เป็นอันหมดสิทธิที่จะได้รับการสวัสดิการตามข้อบังคับนี้การพิจารณาลงโทษให้อยู่ในดุลยพินิจของผู้อำนวยการและให้เป็นไปตามข้อบังคับแห่งหมวด ๗ ว่าด้วย วินัยและการรักษาวินัยการลงโทษตามวรรคแรกไม่เป็นเหตุให้ผู้กระทำหลุดพ้นจากความรับผิดในทางแพ่งหรือความผิดทางอาญา หากมีแล้วแต่กรณีส่วนที่ ๕การเงิน การบัญชีและการตรวจสอบ ข้อ ๓๓ให้สถาบันเป็นผู้รับผิดชอบจัดทำบัญชีตามระบบที่สถาบันกำหนดโดยระบบการบันทึกบัญชีให้เป็นไปตามหลักการบัญชีอันเป็นที่ยอมรับโดยทั่วไปหลักฐานที่ใช้ในการบันทึกจะต้องเก็บไว้ให้เป็นระเบียบเพื่อสะดวกในการตรวจสอบและต้องเก็บรักษาไว้ไม่น้อยกว่า๑๐ ปี การทำลายหลักฐานดังกล่าวต้องได้รับความเห็นชอบจากผู้อำนวยการให้สถาบันรับผิดชอบจัดทำงบดุล งบรายได้ ค่าใช้จ่ายของกองทุนเงินสวัสดิการตามแบบที่สถาบันกำหนดทุกรอบระยะเวลาบัญชีและให้มีการตรวจสอบบัญชีและรายงานประจำปีตามระเบียบคณะกรรมการมาตรวิทยาแห่งชาติว่าด้วย การเงิน การบัญชี และการงบประมาณ พ.ศ. ๒๕๔๒หมวด ๕ประเภทการลา ข้อ ๓๕ การลามี ๗ ประเภท คือ(๑) การลาป่วย(๒)การลาคลอดบุตร(๓) การลากิจส่วนตัว(๔)การลาพักผ่อนประจำปี(๕)การลาอุปสมบท หรือลาไปประกอบพิธีฮัจย์(๖)การลาเข้ารับการตรวจพลหรือรับการเตรียมพล(๗)การเพื่อประโยชน์ในการพัฒนาพนักงานและลูกจ้างตามข้อ ๓๖ข้อ ๓๕ หลักเกณฑ์และวิธีการลาตามข้อ ๓๔ให้เป็นไปตามที่ผู้อำนวยการกำหนดหมวด ๖การพัฒนาพนักงานและลูกจ้าง ข้อ ๓๖เพื่อประโยชน์ในการพัฒนาพนักงานและลูกจ้างให้มีประสิทธิภาพในการปฏิบัติงานผู้อำนวยการอาจกำหนดให้มีการพัฒนาพนักงานและลูกจ้างดังนี้(๑) การไปศึกษาฝึกอบรม ดูงาน(๒) การไปปฏิบัติงานวิจัย(๓) การไปปฏิบัติงานสอน(๔) การไปปฏิบัติงานบริการวิชาการ(๕) การไปเพิ่มพูนความรู้ทางวิชาการ(๖) การแลกเปลี่ยนนักมาตรวิทยา วิศวกร(๗)การอื่นใดที่จำเป็นหรือเหมาะสมเพื่อประโยชน์ในการพัฒนาพนักงานและลูกจ้างข้อ ๓๗หลักเกณฑ์และวิธีการในการพัฒนาพนักงานและลูกจ้างตามข้อ ๓๖รวมทั้งเงื่อนไขในการลาและสัญญาผูกพันพนักงานและลูกจ้างในการปฏิบัติงานให้เป็นไปตามที่สถาบันกำหนดหมวด ๗วินัย และการรักษาวินัย ข้อ ๓๘พนักงานและลูกจ้างต้องรักษาวินัยโดยเคร่งครัดอยู่เสมอข้อ ๓๙พนักงานและลูกจ้างต้องรักษาไว้ซึ่งผลประโยชน์ที่ชอบธรรมและไม่เปิดเผยความลับของลูกค้าให้กับคู่แข่งหรือบุคคลที่สามข้อ ๔๐พนักงานและลูกจ้างต้องช่วยกันสร้างชื่อเสียงและเกียรติคุณอันดีงามมาสู่สถาบันข้อ ๔๑พนักงานและลูกจ้างต้องปฏิบัติต่อลูกค้าและผู้มาติดต่อด้วยกริยามารยาทและอัธยาศัยอันดีงามข้อ ๔๒ พนักงานและลูกจ้างต้องสุภาพเรียบร้อยเชื่อฟัง และปฏิบัติตามคำสั่งของผู้บังคับบัญชาซึ่งสั่งการในหน้าที่โดยชอบข้อ ๔๓พนักงานและลูกจ้างต้องปฏิบัติหน้าที่ที่ได้รับมอบหมายให้เกิดผลดีหรือเกิดความก้าวหน้าแก่สถาบันระมัดระวังรักษาทรัพย์สินและผลประโยชน์ของสถาบันข้อ ๔๔ พนักงานและลูกจ้างต้องประพฤติและปฏิบัติตามจรรยาและมารยาทแห่งวิชาชีพของตนข้อ ๔๕พนักงานและลูกจ้างต้องรักษาความสามัคคีและช่วยเหลือซึ่งกันและกันในการปฏิบัติหน้าที่ให้เกิดผลดีต่อสถาบันข้อ ๔๖ผู้บังคับบัญชาต้องดูแลระมัดระวังให้ผู้อยู่ใต้บังคับบัญชาปฏิบัติตามวินัยถ้ารู้ว่าผู้ใต้บังคับบัญชากระทำผิดวินัยจะต้องดำเนินการทางวินัยผู้บังคับบัญชาผู้ใดละเลยไม่ปฏิบัติหน้าที่ตามข้อนี้ให้ถือว่าผู้นั้นกระทำผิดวินัยข้อ ๔๗ พนักงานและลูกจ้างต้องดูแล บำรุงรักษาเครื่องมือและอุปกรณ์การทำงานให้อยู่ในสภาพดีเป็นระเบียบเรียบร้อยอยู่เสมอข้อ ๔๘ พนักงานและลูกจ้างต้องช่วยกันระมัดระวังและป้องกันทรัพย์สินของสถาบันทั้งในบริเวณที่ทำการ หรือบ้านพัก หรือหอพัก ที่สถาบันจัดให้โดยมิให้เสียหายหรือสูญหาย ไม่ว่าจากบุคคลหรือจากภัยพิบัติใดๆเท่าที่สามารถกระทำได้อย่างเต็มที่ข้อ ๔๙ พนักงานและลูกจ้างต้องให้ความช่วยเหลือแก่เพื่อนร่วมงานในทุกเวลาและโอกาสที่สามารถเข้าช่วยเหลือได้ข้อ ๕๐อัตราเงินเดือนของพนักงานและลูกจ้างพึงรักษาเป็นความลับเฉพาะตนห้ามเปิดเผยแก่ผู้อื่นที่ไม่เกี่ยวข้องรับรู้ข้อ ๕๑พนักงานและลูกจ้างต้องไม่ทำงานให้นายจ้างอื่นในช่วงเวลาทำงานของสถาบันเว้นแต่จะได้รับอนุญาตเป็นกรณีพิเศษข้อ ๕๒พนักงานและลูกจ้างของสถาบันต้องอุทิศเวลาให้แก่สถาบันและมาปฏิบัติงานตรงต่อเวลาสม่ำเสมอ การมาปฏิบัติงานสายหรือกลับก่อนกำหนดเวลาเนืองๆถือว่าเป็นการกระทำผิดวินัยข้อ ๕๓พนักงานและลูกจ้างต้องไม่ทำงานด้วยความประมาทเลินเล่ออันทำให้เกิดความเสียหายแก่ชื่อเสียง งาน และทรัพย์สินของสถาบันข้อ ๕๔พนักงานและลูกจ้างต้องไม่นำยาเสพติดที่ผิดกฎหมาย หรืออาวุธที่มีอันตรายเข้ามาในที่ทำการหรือบ้านพัก หรือหอพัก ที่สถาบันจัดให้ข้อ ๕๕พนักงานและลูกจ้างต้องไม่เสพสุราหรือสิ่งมึนเมาหรือเข้าปฏิบัติงานในขณะที่มีอาการมึนเมาข้อ ๕๖พนักงานและลูกจ้างต้องสนับสนุนนโยบายและปฏิบัติตามคำสั่ง กฎ ระเบียบข้อบังคับ และแบบธรรมเนียมของสถาบันอย่างเคร่งครัดข้อ ๕๗พนักงานและลูกจ้างต้องรักษาความลับของสถาบันข้อ ๕๘ พนักงานและลูกจ้างต้องไม่แจ้งหรือให้ข้อความอันเป็นเท็จต่อผู้บังคับบัญชาข้อ ๕๙พนักงานและลูกจ้างต้องปฏิบัติหน้าที่ด้วยความซื่อสัตย์สุจริตห้ามมิให้อาศัยหรือยอมให้ผู้อื่นอาศัยอำนาจหน้าที่ของตนไม่ว่าโดยทางตรงหรือทางอ้อมหาประโยชน์ให้แก่ตนหรือผู้อื่นข้อ ๖๐ พนักงานและลูกจ้างต้องไม่ปฏิบัติงานอื่นใดซึ่งจะเป็นการขัดต่อวัตถุประสงค์และผลประโยชน์ของสถาบันข้อ ๖๑พนักงานและลูกจ้างต้องไม่ประพฤติให้เสื่อมเสียชื่อเสียงแก่ตนหรือแก่ชื่อเสียงของสถาบันข้อ ๖๒พนักงานและลูกจ้างต้องไม่ปกปิดหรือบิดเบือนความจริงเพื่อให้ได้มาซึ่งประโยชน์ตนหรือผู้อื่นข้อ ๖๓ โทษความผิดทางวินัย มี ๖ สถาน คือ(๑)ตักเตือนเป็นหนังสือ(๒) ภาคทัณฑ์(๓)งดบำเหน็จความชอบ(๔)ลดหรือตัดเงินเดือน(๕)สั่งพักงานโดยไม่ได้รับเงินเดือน(๖) ปลดออกข้อ ๖๔การลงโทษพนักงานระดับผู้อำนวยการและรองผู้อำนวยการต้องได้รับการพิจารณาและความเห็นชอบจากคณะกรรมการข้อ ๖๕ การลงโทษพนักงานและลูกจ้างผู้บังคับบัญชาต้องสั่งลงโทษให้เหมาะสมกับความผิดโดยในคำสั่งลงโทษให้แสดงว่าผู้ถูกลงโทษกระทำความผิดในกรณีใดตามข้อใดของข้อบังคับข้อ ๖๖ ในการสั่งลงโทษพนักงานและลูกจ้างถ้ามีเหตุอันควรลดหย่อนผู้บังคับบัญชาจะนำมาประกอบพิจารณาลดโทษก็ได้ในกรณีที่กระทำผิดวินัยเล็กน้อยและเป็นความผิดครั้งแรกถ้าผู้บังคับบัญชาเห็นว่ามีเหตุอันสมควรงดโทษ จะงดโทษให้โดยว่ากล่าวตักเตือนหรือให้ทำทัณฑ์บนเป็นหนังสือไว้ก่อนก็ได้ข้อ ๖๗ การกระทำผิดตามข้อ ๕๓ ถึงข้อ ๖๒ ถือว่าเป็นการกระทำความผิดวินัยขั้นร้ายแรงนอกจากนี้การกระทำอย่างไรเป็นการกระทำผิดวินัยอย่างร้ายแรงรวมตลอดถึงหลักเกณฑ์และวิธีการที่เกี่ยวกับการสอบสวนพิจารณาให้เป็นไปตามที่สถาบันกำหนดพนักงานและลูกจ้างผู้ใดกระทำผิดวินัยอย่างร้ายแรงจักต้องได้รับโทษปลดออกข้อ ๖๘ พนักงานและลูกจ้างผู้ใดมีกรณีถูกกล่าวหาว่ากระทำผิดวินัยอย่างร้ายแรงหรือถูกฟ้องคดีอาญา หรือต้องหาว่ากระทำความผิดอาญาเว้นแต่เป็นความผิดที่ได้กระทำโดยประมาทหรือความผิดลหุโทษแม้ภายหลังผู้นั้นออกจากสถาบันไปแล้ว หากพบว่ามีความผิดผู้อำนวยการยังมีอำนาจในการลงโทษปลดออกได้ เว้นแต่กรณีตายข้อ ๖๙พนักงานและลูกจ้างผู้ใดมีกรณีถูกกล่าวหาว่ากระทำผิดวินัยอย่างร้ายแรงจนถูกตั้งกรรมการสอบสวนหรือถูกฟ้องคดีอาญาหรือต้องหาว่ากระทำความผิดอาญาเว้นแต่เป็นความผิดที่กระทำโดยประมาทหรือความผิดลหุโทษ ผู้อำนวยการมีอำนาจสั่งพักงานเพื่อรอฟังผลการสอบสวนหรือการพิจารณาคดีได้แต่ถ้าภายหลังปรากฏผลการสอบสวน พิจารณาหรือคำพิพากษาถึงที่สุดว่าผู้นั้นมิได้กระทำผิดหรือกระทำผิดไม่ถึงกับจะต้องถูกลงโทษปลดออกและไม่มีกรณีที่จะต้องออกจากงานด้วยเหตุอื่นให้ผู้อำนวยการสั่งให้ผู้นั้นกลับเข้าปฏิบัติงานในตำแหน่งเดิมหรือในตำแหน่งระดับเดียวกันที่จะต้องใช้คุณสมบัติเฉพาะที่ผู้นั้นมีอยู่เงินเดือนของผู้ถูกสั่งพักงานหลักเกณฑ์และวิธีการเกี่ยวกับการสั่งพักงานให้เป็นไปตามที่สถาบันกำหนดหมวด ๘การออกจากงาน ข้อ ๗๐ พนักงานและลูกจ้างออกจากงานเมื่อ(๑) ตาย(๒) ครบเกษียณอายุ(๓)ได้รับอนุญาตให้ลาออก(๔)ยุบหรือเลิกตำแหน่ง หรือยุบหน่วยงาน(๕)สิ้นสุดสัญญา(๖)ถูกสั่งลงโทษปลดออกข้อ ๗๑พนักงานและลูกจ้างผู้ใดประสงค์จะลาออกจากงานให้ยื่นหนังสือขอลาออกต่อผู้บังคับบัญชาเหนือขึ้นไปชั้นหนึ่งล่วงหน้าอย่างน้อยหนึ่งเดือนเพื่อเสนอให้ผู้อำนวยการเป็นผู้พิจารณาเมื่อผู้อำนวยการสั่งอนุญาตแล้วจึงให้ออกจากงานได้ข้อ ๗๒ ในกรณีที่พนักงานและลูกจ้างขอลาออกเพื่อดำรงตำแหน่งทางการเมืองหรือเพื่อสมัครรับเลือกตั้งให้การลาออกมีผลนับตั้งแต่วันที่ผู้นั้นขอลาออกข้อ ๗๓ ในกรณีที่พนักงานหรือลูกจ้างผู้ใดขอลาออกในขณะที่ผู้นั้นอยู่ในระหว่างการสอบสวนทางวินัยอย่างร้ายแรงให้ดำเนินการสอบสวนต่อไปให้สิ้นสุดตามกระบวนการสอบสวนทางวินัยที่สถาบันกำหนดโดยให้การลาออกมีผลนับตั้งแต่วันที่ทราบผลการสอบสวนว่ามีความผิดจริงข้อ ๗๔ ในกรณีที่มีเหตุอันเป็นการสมควรผู้อำนวยการอาจตั้งคณะบุคคลเพื่อทำการสอบสวนพนักงานและลูกจ้างผู้นั้นถึงแม้เมื่อการลาออกมีผลแล้วก็ตามเมื่อคณะบุคคลสอบสวนแล้ว มีข้อวินิจฉัยเป็นประการใดให้ถือเป็นที่ยุติข้อ ๗๕ผู้อำนวยการมีอำนาจสั่งให้พนักงานและลูกจ้างออกจากงานหรือเลิกจ้างได้ตามที่ระบุไว้ในข้ออื่นแห่งข้อบังคับนี้ให้มีอำนาจสั่งการให้ออกจากงานหรือเลิกจ้างได้ในกรณีต่อไปนี้ด้วย(๑)เมื่อพนักงานและลูกจ้างผู้ใดเจ็บป่วยโดยแพทย์วินิจฉัยว่าเป็นโรคเรื้อรังและไม่อาจปฏิบัติหน้าที่ของตนได้โดยสม่ำเสมอ(๒)เมื่อพนักงานและลูกจ้างผู้ใดประพฤติตนไม่เหมาะสมกับตำแหน่งหน้าที่หรือบกพร่องในหน้าที่ด้วยเหตุใดๆ(๓)เมื่อพนักงานและลูกจ้างผู้ใดขาดคุณสมบัติตามข้อ ๕หรือขาดพื้นความรู้อยู่ก่อนการบรรจุโดยไม่ได้รับการยกเว้นตามข้อ ๑๒(๔)เมื่อพนักงานและลูกจ้างถูกประเมินผลงานประจำปีต่ำกว่ามาตรฐานติดต่อกัน ๓ ปี(๕) เมื่อพนักงานและลูกจ้างผู้ใดปฏิบัติหน้าที่โดยไม่มีประสิทธิภาพหรือปฏิบัติงานโดยใช้ความรู้ความสามารถไม่ถึงเกณฑ์ที่กำหนด(๖)เมื่อพนักงานและลูกจ้างผู้ใดต้องโทษจำคุกโดยคำพิพากษาถึงที่สุดให้จำคุกข้อ ๗๖ พนักงานและลูกจ้างคนใดมีอายุครบ ๖๐ปีบริบูรณ์ ให้พ้นจากตำแหน่งเพราะครบเกษียณอายุในกรณีที่มีเหตุผลและความจำเป็นและเพื่อประโยชน์ของสถาบันพนักงานและลูกจ้างผู้ใดซึ่งพ้นจากงานเพราะเกษียณอายุผู้อำนวยการอาจพิจารณาเสนอให้คณะกรรมการอนุมัติต่ออายุการอยู่ปฏิบัติงานต่อไปได้ครั้งละหนึ่งปีแต่ไม่เกินห้าครั้งหมวด ๙การร้องทุกข์ ข้อ ๗๗ พนักงานและลูกจ้างมีสิทธิร้องทุกข์ได้เมื่อเห็นว่าผู้บังคับบัญชาใช้อำนาจหน้าที่ปฏิบัติต่อตนโดยไม่ถูกต้องหรือไม่ปฏิบัติต่อตนให้ถูกต้องตามกฎหมาย ระเบียบ และข้อบังคับของสถาบันให้ผู้นั้นร้องทุกข์ต่อผู้บังคับบัญชาที่เหนือขึ้นไปได้ เมื่อผู้บังคับบัญชาที่เหนือขึ้นไปได้รับคำร้องทุกข์วินิจฉัยเป็นประการใด ให้ถือเป็นที่ยุติหมวด ๑๐การอุทธรณ์ ข้อ ๗๘พนักงานและลูกจ้างผู้ใดถูกสั่งลงโทษตามข้อบังคับนี้ให้ผู้นั้นมีสิทธิอุทธรณ์ ดังนี้(๑) การอุทธรณ์ คำสั่งลงโทษ ภาคทัณฑ์โดยผู้บังคับบัญชาให้อุทธรณ์ต่อผู้บังคับบัญชาที่เหนือขึ้นไปได้ภายในสิบห้าวันนับแต่วันทราบคำสั่งเมื่อผู้บังคับบัญชาที่เหนือขึ้นไปวินิจฉัยเป็นประการใด ให้ถือเป็นที่ยุติ(๒) การอุทธรณ์ คำสั่งลงโทษ งดบำเหน็จความชอบ ตัดเงินเดือนพักงาน โดยไม่ได้รับเงินเดือนหรือปลดออก ให้อุทธรณ์ต่อผู้อำนวยการภายในสามสิบวันนับแต่วันทราบคำสั่งและให้ผู้อำนวยการแต่งตั้งคณะบุคคลขึ้นมาคณะหนึ่งเพื่อพิจารณาคำอุทธรณ์ เมื่อคณะบุคคลวินิจฉัยเป็นประการใดให้ผู้อำนวยการสั่งให้เป็นไปตามมติคณะบุคคลและให้ถือเป็นที่ยุติในกรณีที่ผู้อำนวยการสั่งให้ผู้อุทธรณ์กลับเข้าปฏิบัติงานให้นำความตามข้อ ๖๙ มาใช้บังคับโดยอนุโลมการอุทธรณ์และการพิจารณาเรื่องอุทธรณ์ให้เป็นไปตามหลักเกณฑ์และวิธีการที่สถาบันกำหนดหมวด ๑๑บทเฉพาะกาล ข้อ ๗๙การใดที่เกี่ยวข้องกับการบริหารงานบุคคลที่ผู้อำนวยการได้กระทำไปโดยเจตนาสุจริตระหว่างที่ข้อบังคับนี้ยังไม่มีผลใช้บังคับให้ถือเป็นการดำเนินการตามหลักการเจตนารมณ์ ของข้อบังคับนี้ข้อ ๘๐ให้ประธานกรรมการมาตรวิทยาแห่งชาติเป็นผู้รักษาการตามข้อบังคับนี้ประกาศ ณ วันที่ ๑๐ พฤษภาคม พ.ศ. ๒๕๔๒สุวิทย์ คุณกิตติรัฐมนตรีว่าการกระทรวงวิทยาศาสตร์ เทคโนโลยีและสิ่งแวดล้อมประธานกรรมการมาตรวิทยาแห่งชาติข้อบังคับคณะกรรมการมาตรวิทยาแห่งชาติว่าด้วยการบริหารงานบุคคล (ฉบับที่ ๒) พ.ศ. ๒๕๔๘[๓]รัศม์วรรณวลัย/ผู้จัดทำ๑๔ สิงหาคม ๒๕๕๑[๑]ราชกิจจานุเบกษา เล่ม ๑๑๖/ตอนที่ ๕๓ ง/หน้า ๔๙/๖ กรกฎาคม ๒๕๔๒[๒]ข้อ ๑๔ วรรคสอง เพิ่มโดยข้อบังคับคณะกรรมการมาตรวิทยาแห่งชาติว่าด้วยการบริหารงานบุคคล (ฉบับที่ ๒) พ.ศ. ๒๕๔๘[๓]ราชกิจจานุเบกษา เล่ม ๑๒๒/ตอนที่ ๕๔ ง/หน้า ๓๖/๗ กรกฎาคม ๒๕๔๘